271/2015

A og B kröfðu G, M ehf. og V hf. um skaðabætur vegna galla á verki sem unnið var samkvæmt samningi þeirra við M ehf. um meðal annars jarðvinnu, byggingu bílskúrs, stoðveggi, innkeyrslu og verönd. Talið var að A og B ættu rétt á bótum vegna nánar tilgreindra verkliða og var við mat á tjóni þeirra lögð til grundvallar fyrirliggjandi matsgerð dómkvadds matsmanns. Á hinn bóginn var talið að draga bæri frá kröfunni kröfu M ehf. vegna aukaverka í þágu A og B. Var sú fjárhæð hærri en sem nam viðurkenndri kröfu A og B vegna vanefndanna, að frádreginni greiðslu sem V hf. hafði þegar inn af hendi til þeirra. Voru G, M ehf. og V hf. því þegar af þeirri ástæðu sýknaðir af kröfu A og B.

Dómur Hæstaréttar.

Mál þetta dæma hæstaréttardómararnir G-kvk-nf B-kvk-nf, B-kk-nf B-kk-nf og H-kk-nf I. J-kk-nf.

Áfrýjendur skutu málinu til Hæstaréttar 14. apríl 2015. Þær krefjast þess að stefndu verði óskipt gert að greiða þeim 9.178.312 krónur með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 4. apríl 2013 til greiðsludags, að frádreginni innborgun stefnda Varðar trygginga hf. 8. maí 2013 að fjárhæð 2.456.992 krónur. Þá krefjast þær málskostnaðar í héraði og fyrir Hæstarétti.

Stefndu G-kk-nf M-kk-nf Á-kk-nf og Mótamenn ehf. krefjast staðfestingar héraðsdóms og málskostnaðar fyrir Hæstarétti óskipt úr hendi áfrýjenda.

Stefndi Vörður tryggingar hf. krefst aðallega staðfestingar héraðsdóms og málskostnaðar í héraði og fyrir Hæstarétti en til vara að krafa áfrýjenda verði lækkuð og málskostnaðar látinn niður falla.

Í hinum áfrýjaða dómi var komist að þeirri niðurstöðu að stefndi Mótamenn ehf. hafi vanefnt verksamning þann sem hann gerði við áfrýjendur 19. maí 2011 og fallist á að áfrýjendur ættu rétt á bótum vegna nánar tilgreindra verkliða. Með vísan til forsendna hins áfrýjaða dóms er staðfest sú niðurstaða hans að um vanefndir stefnda Mótamanna ehf. hafi verið að ræða og í hverju vanefndirnar hafi falist. Ekki er ágreiningur um útreikning héraðsdóms á fjárhæð bóta en niðurstaða dómsins var að tjón áfrýjenda, að teknu tilliti til endurgreiðslu virðisaukaskatts af vinnu á verkstað, væri 2.816.108 krónur.

Samkvæmt hinum áfrýjaða dómi, sem skipaður var sérfróðum meðdómsmönnum, var tjón áfrýjenda metið á grundvelli fyrirliggjandi matsgerðar dómkvadds manns að öllu leyti nema hvað snertir lagfæringu á handriði ofan á bílskúr, en kostnaður við það mat dómurinn að álitum 40.000 krónur. Á hinn bóginn var niðurstaða matsmanns sú að kostnaður við lagfæringar samkvæmt þeim lið næmi 170.000 krónum, þar af kostnaður við vinnu 75.000 krónur. Verður niðurstaða matsgerðar lögð til grundvallar við mat á kostnaði við að lagfæra handriðið þannig að viðurkennd krafa áfrýjenda að þessu leyti hækkar um 130.000 krónur. Að teknu tilliti til þess að áfrýjendur eiga þess kost að fá 60% af virðisaukaskatti vegna vinnu á verkstað endurgreiddan, eða 8.710 krónur samkvæmt þessum lið, hækkar krafa þeirra samtals um 121.290 krónur og verður 2.937.398 krónur.

Stefndi Vörður tryggingar hf. hefur greitt áfrýjendum 1.912.000 krónur og stendur því eftir krafa að fjárhæð 1.025.398 krónur. Með vísan til forsendna hins áfrýjaða dóms verður fallist á að draga beri frá kröfunni kröfu stefnda Mótamanna ehf. samkvæmt reikningi 30. maí 2012 vegna aukaverka stefnda Mótamanna ehf. í þágu áfrýjenda að fjárhæð 1.035.375 krónur en engin rök eru til þess að lækka þá fjárhæð vegna virðisaukaskatts. Sú fjárhæð er hærri en nemur viðurkenndri kröfu áfrýjenda vegna vanefnda á verksamningi að frádreginni greiðslu Varðar trygginga hf. og verða stefndu því þegar af þeirri ástæðu sýknaðir. Að því virtu sem nú hefur verið rakið eru ekki efni til að taka afstöðu til bótaskyldu annarra stefndu á grundvelli ábyrgðar stefnda G-kk-ef M-kk-ef Á-kk-ef sem húsasmíðameistara og byggingarstjóra og stefnda Varðar trygginga hf. á grundvelli starfsábyrgðartryggingar byggingarstjóra. Samkvæmt þessu verður hinn áfrýjaði dómur staðfestur um annað en málskostnað.

Áfrýjendum verður óskipt gert að greiða stefndu hverjum fyrir sig málskostnað í héraði og fyrir Hæstarétti sem ákveðinn verður í einu lagi eins og í dómsorði greinir.

Dómsorð:

Hinn áfrýjaði dómur skal vera óraskaður um annað en málskostnað.

Áfrýjendur, A-kvk-nf B-kvk-nf S-kvk-nf og B-kvk-nf K-kvk-nf K-kvk-nf, greiði óskipt stefndu, G-kk-þgf M-kk-þgf Á-kk-þgf, Mótamönnum ehf. og Verði tryggingum hf. hverjum fyrir sig 500.000 krónur í málskostnað í héraði og fyrir Hæstarétti.